Judgment of the Court (Second Chamber) of 13 June 2019.
IO v Inspecteur van de rijksbelastingdienst.
Request for a preliminary ruling from the Gerechtshof 's-Hertogenbosch.
Request for a preliminary ruling — Value added tax (VAT) — Directive 2006/112/EC — Articles 9 and 10 — Taxable person — Economic activity carried out ‘independently’ — Definition — Activity as a member of the Supervisory Board of a foundation.
Case C-420/18. (2019)
Language: Maltese

IO huwa membru tal-bord ta’ sorveljanza ta’ fondazzjoni li l-attività prinċipali tagħha tikkonsisti fl-offerta b’mod sostenibbli ta’ akkomodazzjoni lill-persuni li jinsabu fil-bżonn.
L-istatut ta’ din il-fondazzjoni jipprevedi li dan il-bord ta’ sorveljanza huwa magħmul minn mhux inqas minn ħames membri u mhux iktar minn għaxar membri, li jinħatru għal mandat ta’ erba’ snin. Persuna li tkun ikkonkludiet kuntratt ta’ xogħol mal-fondazzjoni ma tistax tagħmel parti mill-imsemmi bord. Il-membri ta’ dan il-bord ta’ sorveljanza jistgħu jiġu sospiżi jew imneħħija biss minħabba negliġenza fl-eżerċizzju tal-funzjonijiet tagħhom jew għal raġunijiet serji oħra, permezz ta’ deċiżjoni tal-istess bord ta’ sorveljanza, adottata mill-maġġoranza ta’ tliet kwarti mill-voti mitfugħa f’laqgħa bl-inqas tliet kwarti tal-membri tiegħu, u ma jittieħdux inkunsiderazzjoni l-membru jew membri akkużati.
Is-setgħat bord ta’ sorveljanza tal-imsemmija fondazzjoni jinkludu, b’mod partikolari, il-ħatra, is-sospensjoni u t-tneħħija tal-membri tal-korp ta’ direzzjoni kif ukoll l-istabbiliment tal-kundizzjonijiet tax-xogħol tagħhom, is-sospensjoni u l-eżekuzzjoni tad-deċiżjonijiet ta’ dan il-korp, l-għoti ta’ pariri lil dan il-korp, l-istabbiliment tal-kontijiet annwali, il-ħatra, is-sospensjoni u t-tneħħija tal-membri tal-bord ta’ sorveljanza kif ukoll l-istabbiliment tar-remunerazzjoni fissa ta’ dawn tal-aħħar.
Minkejja li l-fondazzjoni kkonċernata hija rrappreżentata fuq il-livell ġudizzjarju u fuq dak extra ġudizzjarju mill-korp ta’ direzzjoni tagħha, ir-rappreżentanza tagħha hija żgurata b’mod konġunt, fil-każ ta’ kunflitt ta’ interessi bejn il-korp ta’ direzzjoni jew membru ta’ dan u din il-fondazzjoni, mill-president u membru wieħed jew diversi membri mill-bord ta’ sorveljanza. Minbarra dan, jekk il-membri kollha tal-korp ta’ direzzjoni jkunu assenti, id-direzzjoni tal-imsemmija fondazzjoni tiġi żgurata mill-bord ta’ sorveljanza ta’ din sakemm jinħatar korp ta’ direzzjoni ġdid.
F’dak li jirrigwarda l-kompiti tal-imsemmi bord ta’ sorveljanza, l-Artikolu 18 tal-istatut tal-fondazzjoni kkonċernata jipprovdi:
“1.   Il-bord ta’ sorveljanza għandu bħala kompitu li jeżerċita sorveljanza tal-istrateġija tal-korp ta’ direzzjoni u tal-andament ġenerali tal-affarijiet fi ħdan il-fondazzjoni u l-impriża li hija marbuta magħha. Il-membri tal-bord ta’ sorveljanza jwettqu l-kompiti tagħhom mingħajr mandat mill-persuna li tkun ipproponiethom u indipendentement mill-interessi speċjali involuti fl-impriża. Huwa jassisti bil-pariri tiegħu lill-korp ta’ direzzjoni. Fl-eżerċizzju tal-kompiti tagħhom, il-membri tal-bord ta’ sorveljanza huma ggwidati mill-interess tal-fondazzjoni u tal-impriża li hija marbuta magħha.
2.   Il-bord ta’ sorveljanza ma huwiex marbut li jiġġustifika l-atti tiegħu quddiem il-korp ta’ direzzjoni.
3.   Il-bord ta’ sorveljanza huwa esternament responsabbli għall-azzjonijiet tiegħu billi jirrapporta fuq l-attivitajiet tiegħu fir-rapport annwali.
4.   Il-bord ta’ sorveljanza jirregola l-modalitajiet ta’ xogħol tiegħu f’regolament li ma jistax jinkludi dispożizzjonijiet li jmorru kontra l-liġi jew dan l-istatut.”
Għall-attività tiegħu bħala membru tal-bord ta’ sorveljanza tal-fondazzjoni kkonċernata, IO jirċievi remunerazzjoni grossa ta’ EUR 14912 fis-sena, li hija suġġetta għal taxxa fuq is-salarju. Din ir-remunerazzjoni ġiet stabbilita minn dan il-bord ta’ sorveljanza abbażi tar-regoli ffissati mill-Wet Normering Bezoldiging topfunctionarissen publieke en semipublieke sector (il-liġi ta’ standardizzazzjoni tar-remunerazzjoni ta’ uffiċjali ogħlja fis-settur pubbliku u fis-settur semi-pubbliku) u ma tiddependi la mill-parteċipazzjoni tal-persuna kkonċernata għal laqgħat u lanqas mis-sigħat ta’ xogħol li hija effettivament tkun wettqet.

Legal relationship diagram (Graphviz):
digraph {
    rankdir=LR;
    node [shape=box];
    
  "L-istatut ta’ din il-fondazzjoni"[shape=trapezium];
  "bord ta’ sorveljanza"[shape=doubleoctagon];
  "IO"[shape=doubleoctagon];
    
  "L-istatut ta’ din il-fondazzjoni"->"bord ta’ sorveljanza";
  "bord ta’ sorveljanza"->"mhux inqas minn ħames membri u mhux iktar minn għaxar membri, li jinħatru għal mandat ta’ erba’ snin."[dir=none];
  "bord ta’ sorveljanza"->"IO"[label="remunerazzjoni grossa ta’ EUR 14912 fis-sena"];
  "IO"->"membru tal-bord ta’ sorveljanza ta’ fondazzjoni."[dir=none];
    
}